TÁJÉKOZTATÓ TANSZERTÁMOGATÁSRÓL

**Jogosultsági feltételek:**

A tanévkezdés megkönnyítése érdekében tanszervásárlás céljából – kérelemre – a település közigazgatási területén állandó lakhellyel rendelkező általános-, vagy középiskolai intézményben, nappali tagozaton tanuló részére nyújtható.

**A segélyezés feltétele, hogy családban az egy főre eső jövedelem nem haladja meg a 256.500.-Ft-ot.**

**Nem részesülhet tanszertámogatásban az a gyermek, akire tekintettel a családi pótlék folyósítását jogerősen felfüggesztették.**

**Kérelem benyújtása:**

A tanszertámogatás iráni **kérelem formanyomtatványon nyújtható be, melyhez csatolni kell:**

* középiskolai oktatásban részt vevő diák esetén igazolást a tanulói jogviszonyról,
* igazolást az együtt élő személyek jövedelméről: havi rendszerességgel járó jövedelem esetén a kérelem benyújtását megelőző hónap jövedelme, nem rendszeres, illetve vállalkozásból szerzett jövedelem esetén a benyújtást megelőző 12 hónap jövedelmének egyhavi átlaga,
* a gyermek elhelyezésre vagy a gyámrendelés tárgyában hozott bírósági határozatot,
* 30 napján nem régebbi igazolást a 18. életét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói, illetve hallgatói jogviszonyáról.

A támogatás iránti kérelem az adott év **augusztus 01. napjától szeptember 30. napjáig nyújtható be.**

**A tanszertámogatási segély összege: gyermekenként legfeljebb 10.000.-Ft**

**Illetékességi terület**: Ászár község közigazgatási területe

**Eljáró szerv:** a képviselő-testület által átruházott hatáskörében a polgármester.

**Illeték:** az eljárás illetékmentes.

**Ügyintézési határidő:** 8 nap, teljes eljárásban 60 nap

**Kapcsolódó jogszabályok:**

* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* A pénzeli és természetbeni ellátások helyi szabályairól szóló 7/2020. (X.30.) önkormányzati rendelet
* Az általános közigazgatási rendtartásról szóló 2016. évi CL. törvény